dwar il-proposta għal regolament tal-Parlament Ewropew u tal-Kunsill li jirrevoka r-Regolament (KEE) Nru 954/79 dwar ir-ratifika minn Stati Membri ta', jew l-adeżjoni tagħhom mal-Konvenzjoni tan-Nazzjonijiet Uniti dwar Kodiċi ta' l-Imġiba għal- Konferenzi ta' Linji (Konferenzi Marittimi) Kumitat għall-Affarijiet Ekonomiċi u Monetarji Corien Wortmann-Kool Tifsira tas-simboli użati * Proċedura ta' konsultazzjoni maġġoranza tal-voti mitfugħa **I Proċedura ta' koperazzjoni (l-ewwel qari) maġġoranza tal-voti mitfugħa **II Proċedura ta' koperazzjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni *** Proċedura ta' kunsens maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE ***I Proċedura ta' kodeċiżjoni (l-ewwel qari) maġġoranza tal-voti mitfugħa ***II Proċedura ta' kodeċiżjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni ***III Proċedura ta' kodeċiżjoni (it-tielet qari) maġġoranza tal-voti mitfugħa, sabiex jiġi approvat it-test konġunt (It-tip ta' proċedura jiddependi mill-bażi legali proposta mill-Kummissjoni.) Emendi għal test leġiżlattiv Fl-emendi li jsiru mill-Parlament, it-test emendat huwa indikat b' tipa qawwija korsiva. Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom). Il-korrezzjonijiet proposti huma suġġetti għall-qbil tas-servizzi tekniċi involuti. ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW Error! ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW dwar il-proposta ghal regolament tal-Parlament Ewropew u tal-Kunsill li jirrevoka r-Regolament (KEE) Nru 954/79 dwar ir-ratifika minn Stati Membri ta', jew l-adeżjoni tagħhom mal-Konvenzjoni tan-Nazzjonijiet Uniti dwar Kodiċi ta' l-Imġiba għal- Konferenzi ta' Linji (Konferenzi Marittimi) (Proċedura ta' kodeċiżjoni: l-ewwel qari) Il-Parlament Ewropew , – wara li kkunsidra l-proposta tal-Kummissjoni lill-Parlament Ewropew u lill-Kunsill (COM (2006)0869) Għadha mhux ippubblikata fil-ĠU. , – wara li kkunsidra l-Artikolu 251(2) u l-Artikolu 80(2) tat-Trattat KE, skond liema artikoli l-Kummissjoni ppreżentat il-proposta lill-Parlament ( C6‐0059/2007 ), – wara li kkunsidra l-Artikolu 51 tar-Regoli ta' Proċedura tiegħu, – wara li kkunsidra r-rapport tal-Kumitat għall-Affarijiet Ekonomiċi u Monetarji ( A6‐0258/2007 ), Japprova l-proposta tal-Kummissjoni; Jitlob lill-Kummissjoni sabiex terġa' tirreferi l-kwistjoni lill-Parlament jekk għandha l-ħsieb li temenda l-proposta b'mod sustanzjali jew li tibdilha b'test ġdid; Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni; A. Il-Kontenut tal-Proposta tal-Kummissjoni Il-proposta tal-Kummissjoni hija bil-għan li jkun irrevokat ir-Regolament tal-Kunsill (KEE) Nru 954/79 tal-15 ta' Mejju 1979. Ir-revoka saret meħtieġa minħabba l-adozzjoni tar-Regolament tal-Kunsill (KE) Nru 1419/2006 tal-25 ta' Settembru 2006 li jirrevoka r-Regolament (KEE) Nru 4056/86 li kien stipula regoli dettaljati għall-applikazzjoni ta' l-Artikoli 85 u 86 għat-trasport marittimu, u kien emenda r-Regolament (KE) Nru 1/2003 fir-rigward tat-twessigħ tal-kamp ta' applikazzjoni sabiex jinkludi l-kabotaġġ u s-servizzi internazzjonali ta' 'tramp'. Il-Parlament ġie kkonsultat mill-Kunsill dwar ir-revoka tar-Regolament (KEE) Nru 4056/86 imsemmi hawn fuq, skond l-Artikolu 83 tat-Trattat (riżoluzzjoni leġiżlattiva ta' l-4 ta' Lulju 2006). Ir-Regolament (KEE) Nru 954/79 jitratta r-ratifika minn Stati Membri ta', jew l-adeżjoni tagħhom mal-"Konvenzjoni dwar Kodiċi ta' l-Imġiba għal- Konferenzi ta' Linji", li ġiet abbozzata taħt l-awspiċji tal-Konferenza tan-Nazzjonijiet Uniti dwar il-Kummerċ u l-Iżvilupp (Kodiċi UNCTAD). Tlettax-il Stat Membru huma kontraenti għall-Kodiċi UNCTAD. L-għan tal-Kodiċi kien li jiġi stipulat qafas internazzjonali armonizzat għall-konferenzi tat-tbaħħir, u b'hekk jippromwovi l-aċċess ġust għall-merkanzija fit-tbaħħir tal-linji marittimi bejn operaturi minn pajjiżi industrijalizzati u minn oħrajn li qed jiżviluppaw. Peress li l-Kodiċi UNCTAD jaħseb għall-attribuzzjoni ta' merkanzija fuq bażi ta' sehem nazzjonali, il-liġi Komunitarja kellha tiġi adattata sabiex tiggarantixxi l-kompatibilità mar-regoli tat-Trattat dwar il-kompetizzjoni. Sabiex dan jitwettaq, ġie adottat ir-Regolament tal-Kunsill (KEE) Nru 954/79. Bl-adozzjoni tar-Regolament (KE) Nru 1419/2006, l-eżenzjoni ta' kategorija stipulata fir-Regolament (KEE) Nru 4056/86 ġiet irrevokata. Kif kien ġie mitlub mill-Parlament, fit-18 ta' Ottubru 2008, wara l-ħruġ tal-linji gwida dwar il-kompetizzjoni fil-qasam marittimu, il-konferenzi tat-tbaħħir se jsiru illegali fil-kummerċ minn jew lejn il-portijiet tal-Komunità. L-Istati Membri li attwalment huma kontraenti għall-Kodiċi UNCTAD ma jkunux jistgħu jwettqu aktar l-obbligi tagħhom u għandhom jirtiraw mill-Konvenzjoni. L-Istati Membri jeħtieġu huma nfushom jindirizzaw l-irtirar tagħhom mill-Konvenzjoni billi din ma tikkonċernax il-liġi Komunitarja. Ir-Regolament (KE) Nru 954/79 ma jibqax relevanti u, b'konformità ma' l-istrateġija ta' regolamentazzjoni aħjar promossa mill-Parlament, għandu jiġi rrevokat mad-dħul fis-seħħ tar-Regolament (KE) Nru 1419/2006 fit-18 ta' Ottubru 2008. B. L-Opinjoni tar-Rapporteur Fir-riżoluzzjoni leġiżlattiva ta' l-4 ta' Lulju 2006 il-Parlament approva b'maġġoranza kbira l-applikazzjoni ta' l-Artikolu 81(1) tat-Trattat għal-linji ta' tbaħħir u l-konferenzi tat-tbaħħir. Kien deher ċar mill-ewwel li din id-deċiżjoni kienet se twassal għall-ħtieġa li r-Regolament (KEE) Nru 954/79 u l-ftehimiet bilaterali li huma bbażati fuqu jiġu rrevokati. Fil-fatt, l-emenda 4 għar-riżoluzzjoni leġiżlattiva min-naħa tal-Parlament tirrakkomanda b'mod espliċitu li "L-Istati Membri għandhom jirtiraw mill-Kodiċi" hekk kif ir-Regolament jiġi rrevokat. Minħabba l-pożizzjoni ċara li ħa l-Parlament sabiex jirregolamenta t-trasport marittimu skond ir-regoli komuni ta' l-infurzar tal-kompetizzjoni - bil-kundizzjoni li l-Kummissjoni tippubblika, suppost f'din is-sena, linji gwida adegwati f'dan ir-rigward - fl-opinjoni tar-Rapporteur jidher li jkun konsistenti ma' dan li l-Parlament ukoll juri reazzjoni pożittiva għall-proposta attwali tal-Kummissjoni li tirrevoka r-Regolament (KEE) Nru 954/79. PROĊEDURA Konvenzjoni tan-Nazzjonijiet Uniti rigward kodiċi ta' kondotta tal-konferenzi marittimi (abrogazzjoni tar-regolament (KEE) nru. 954/79 tal-Kunsill) Data meta ġiet ippreżentata lill-PE Kumitat responsabbli Data tat-tħabbir fis-seduta plenarja Kumitat(i) mitlub(a) jagħti/u opinjoni Data tat-tħabbir fis-seduta plenarja Opinjoni mhux mogħtija Data tad-deċiżjoni Data tal-ħatra Corien Wortmann-Kool Diskussjoni fil-kumitat Data ta' l-adozzjoni Riżultat tal-vot finali Membri preżenti għall-vot finali Sostitut(i) preżenti għall-vot finali Sostitut(i) (skond l-Artikolu 178 (2)) preżenti għall-vot finali
Extracted from 14697277__REPORT__A6-2007-0258__MT.txt